

R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Upravni odjel za komunalne

djelatnosti i gospodarenje

KLASA: 602-01/23-04/55

URBROJ: 2177-1-07/01-24-22

Požega, 7. veljače 2024.

 Na temelju Odluke o financiranju Ministarstva rada, mirovinskog sustava, obitelji i socijalne politike, KLASA: 984-01/23-01/29, URBROJ: 524-07-02-01-01/1-23-2 od 23. studenoga 2023. godine i Ugovora o dodjeli bespovratnih sredstava za projekte koji se financiraju iz Europskog socijalnog fonda plus, kodni broj Ugovora: SF.3.4.11.01.0191, Program Učinkoviti ljudski potencijali 2021. - 2027., Zaželi - prevencija institucionalizacije, Upravni odjel za komunalne djelatnosti i gospodarenje Grada Požege (OIB: 95699596710), u sklopu projekta „Pomoć u kući – IV. faza“, objavljuje sljedeći

J A V N I P O Z I V

1. Objavljuje se Javni poziv za odabir i zapošljavanje nezaposlenih osoba na poslovima radnik/radnica za pomoć u kući (u nastavku teksta: radnik za pomoć u kući), na određeno vrijeme (planirano zapošljavanje na 30 mjeseci) u Gradu Požegi za potrebe provedbe aktivnosti u sklopu projekta „Pomoć u kući - IV. faza“.

Broj traženih osoba: 33

Mjesto rada: područje grada Požege

Radno vrijeme: puno radno vrijeme

Prijevoz na rad: u cijelosti

Vrsta ugovora: Ugovor o radu na određeno vrijeme sukladno odredbama Zakona o radu (Narodne novine, broj: 93/14., 127/17., 98/19., 151/22. i 64/23. – odluka US RH) (u nastavku teksta: ZOR).

Razina obrazovanja:

* osobe bez obrazovanja i nezavršene osnovne škole
* osnovna škola
* srednjoškolsko obrazovanje do tri godine
* srednjoškolsko obrazovanje do četiri godine.

Radnik za pomoć u kući je osoba koja pruža uslugu potpore i podrške u svakodnevnom životu osobama starijima od 65 godina i osobama s invaliditetom. Pružanje usluge potpore i podrške uz podjelu paketa potrepština, uključuje:

* organiziranje prehrane (pomoć u pripremi obroka, pomoć u nabavi hrane i dr.) i/ili
* obavljanje kućanskih poslova (pranje posuđa, pospremanje stambenog prostora, donošenje vode, ogrjeva i slično, organiziranje pranja i glačanja rublja, nabava lijekova i drugih potrepština i dr.) i/ili
* održavanje osobne higijene (pomoć u oblačenju i svlačenju, u kupanju i obavljanju drugih higijenskih potreba i dr.) i/ili
* zadovoljavanje drugih svakodnevnih potreba.

Pojmovi koji se koriste u ovom Javnom pozivu, a imaju rodno značenje, bez obzira na to koriste li se u ženskom ili muškom rodu, obuhvaćaju na jednak način ženski i muški rod.

Osobe koje se prijavljuju na ovaj Javni poziv obvezne su priložiti:

* prijava
* životopis
* dokaz o hrvatskom državljanstvu (preslika domovnice ili osobne iskaznice)
* dokaz o stručnoj spremi (preslika dokaza o stručnoj spremi, ili vlastoručna potpisana izjava da osoba nije završila osnovnu školu)
* uvjerenje da se protiv osobe ne vodi kazneni postupak (ne stariji od 3 mjeseca)
* dokaz o ukupnom radnom iskustvu (elektronički zapis odnosno potvrda o podacima evidentiranim u matičnoj evidenciji Hrvatskog zavoda za mirovinsko osiguranje)
* potvrda Hrvatskog zavoda za zapošljavanje kojom osoba dokazuje da je prijavljena u evidenciji nezaposlenih osoba (datum izdavanja potvrde nakon datuma objave Javnog poziva).

U prijavi na ovaj Javni poziv obvezno je navesti datum i mjesto rođenja, adresu stanovanja te kontakt broj mobitela i elektronske pošte (e-mail).

Kandidati će prilikom sklapanja ugovora o radu dostaviti na uvid originale dokumenata.

1. Radni odnos zasniva se s Gradom Požega kao poslodavcem nakon provedenog selekcijskog postupka sukladno odredbama ZOR-a.
2. Prijave na Javni poziv, s dokazima o ispunjavanju uvjeta podnose se u roku osam dana od dana objave Javnog poziva na službenoj web stranici Zavoda za zapošljavanje, Područni ured Požega i to neposredno ili preporučenom poštom, na adresu: Grad Požega, Trg Sv. Trojstva 1, 34000 Požega, s naznakom: „Prijava za zapošljavanje radnika/radnica za pomoć u kući“.
3. Nepotpune i nepravodobne prijave neće se uzeti u razmatranje.

Osobe koje podnesu nepotpune i nepravodobne prijave na Javni poziv ne smatraju se kandidatima prijavljenim na ovaj Javni poziv.

1. U skladu s Uredbom Europske unije 2016/679 Europskog parlamenta i Vijeća od 27. travnja 2016. godine te Zakonom o provedbi Opće uredbe o zaštiti podataka (Narodne novine, broj: 42/18.), prijavom na Javni poziv osoba daje privolu za prikupljanje i obradu svih unaprijed navedenih osobnih podataka te privolu za testiranje za navedena radna mjesta, a sve u svrhu zapošljavanja.
2. Sve informacije o Javnom pozivu mogu se dobiti na
* tel.: 034/270-204 ili
* mob.: 099/5311-310.
1. O rezultatima Javnog poziva, kandidati će biti obaviješteni u zakonskom roku.
2. Ovaj će se Javni poziv objaviti na službenoj web stranici Hrvatskog zavoda za zapošljavanje, Područni ured Požega te na oglasnoj ploči Grada Požege i na web stranici Grada Požege (www.pozega.hr).

Službenica ovlaštena za privremeno

obavljanje poslova pročelnika:

Jelena Vidović, dipl.oec., v.r.